
dopolnjen OSNUTEK

skrajšani postopek

Na podlagi 11., 61. in 61. a člena Zakona o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 76/14 - Odl. US in 14/15 – ZUUJFO) in na podlagi 21. in 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08,  79/09, 51/10, 40/12 – ZUJF in 14/15 – ZUUJFO) ter 17. člena Statuta Mestne občine Murska Sobota (Uradni list RS, št. 23/07 – uradno prečiščeno besedilo, 49/10 in 39/15) je Mestni svet Mestne občine Murska Sobota na ......... redni seji dne ..........................sprejel

ODLOK
o spremembah in dopolnitvah Odloka o sprejetju zazidalnega načrta za območje "Lendavska-sever" v Murski Soboti ( večnamenski poslovni objekt )

1. člen 
	Za 1. členom Odloka o sprejetju zazidalnega načrta za območje "Lendavska-sever" v Murski Soboti (Uradne objave, št. 9/90, Uradni list RS,  št. 45/97, 77/98, 110/09, 76/11) se doda novi 
1.a člen, ki se glasi:

1.a člen 
	S tem odlokom se sprejmejo spremembe in dopolnitve Odloka o sprejetju zazidalnega načrta za območje "Lendavska-sever" v Murski Soboti (večnamenski poslovni objekt), ki ga je izdelal RATING-ATELJE ZA PROJEKTIRANJE IN INŽENIRING, RATNIK OTO s.p., Šercerjevo naselje 18, 9000 Murska Sobota, v marcu 2016, pod št. OPPN 1/16.

2. člen 
Za 2. členom se doda novi 2.a člen, ki se glasi: 

2.a člen 
Spremembe in dopolnitve zazidalnega načrta vsebujejo: 
A) TEKSTUALNI DEL 
1. Splošni del 
2. Opis in obrazložitev prostorskih pogojev za realizacijo po posameznih področjih 
3. Smernice in mnenja 
B) GRAFIČNI DEL
 
3. člen
Za 3. členom se doda novi 3.a člen, ki se glasi: 

3.a člen
	Območje sprememb in dopolnitev zazidalnega načrta leži ob Lendavski ulici za kompleksom družbe ELEKTRO Maribor d.d. in zaobjema parcele št. 185/7, 185/9, 187/12 in 187/15 vse k.o. 105 Murska Sobota. 

4. člen
Za 4. členom se doda novi 4.a člen, ki se glasi: 

4.a člen
	Na območju sprememb in dopolnitev zazidalnega načrta ima družba TELEMACH d.o.o., predvideno dejavnostjo po CC-SI  123 - Trgovske in druge stavbe za storitvene dejavnosti. 

5. člen 
Za 5. členom se v 5. točki za odstavkom f) doda odstavek g), ki glasi: 

	g) Ne glede na določbe tega člena, se obstoječi objekt na parcelah 185/7, 185/9 in 187/15, vse k.o. 105 Murska Sobota ne poruši. 

6. člen
Za 5. členom se doda novi 5.a člen, ki se glasi: 

5.a člen
	Na območju sprememb in dopolnitev zazidalnega načrta so dovoljeni naslednji posegi v prostor:
- gradnja objekta na parceli 187/15 k.o. 105 Murska Sobota. 
- rekonstrukcija objekta na parcelah 185/7, 185/9 in 187/15 vse k.o. 105 Murska Sobota,
- tekoča vzdrževalna in investicijska dela na objektih in napravah,
- funkcionalne spremembe objektov za sodobnejše tehnologije, 
- gradnja objektov in naprav za potrebe komunale, energetike, prometa in zvez, 
- urejanje in vzdrževanje odprtih površin, zelenic, prometnic, 
- gradnja, ki odpravlja negativne vplive na okolje in zagotavlja večjo varnost ljudi in objektov, 
- spremembe namembnosti v okviru dopustnih dejavnosti, 
- postavitev oglasnih panojev in zagotovitev razstavnih prostorov, 
- postavitev nezahtevnih in enostavnih objektov v okviru določil tega odloka. 

7. člen 
Za 7. členom se doda novi 7.a člen, ki se glasi: 

7.a člen 
	Objekta na parceli 185/7, 185/9 in 187/15 vse k.o. 105 Murska Sobota sta pritlična, višina venca je do 5,0m.
Objekta sta narisana v maksimalnem tlorisu, dovoljeno je odstopanje v zmanjšanje objekta.  
Preseganje višinskih gabaritov stavb je možno le za postavitev strojne in tehnološke opreme (klime, prezračevalni sistemi, sončni kolektorji, sončne in vetrne elektrarne, fotovoltaika, izhodov na strehe …). 

8. člen
Za 8. členom se doda novi 8. a člen, ki se glasi: 

8.a člen
	Na objektih na parceli 185/7, 185/9 in 187/15 vse k.o. 105 Murska Sobota je lahko tudi ravna streha z minimalnim naklonom skritim za vencem. 

				          9. člen
(pogoji in usmeritve za gradnjo nezahtevnih in enostavnih objektov)

(1) Gradnja nezahtevnih in enostavnih objektov se lahko izvaja skladno z veljavnimi predpisi s področja graditve ter v okviru določil tega odloka. 
(2) Nezahtevni in enostavni objekti naj bodo od parcelne meje s sosednjo zemljiško parcelo odmaknjeni minimalno 1,00m. Na parcelno mejo so lahko postavljeni le s soglasjem lastnika zemljiške parcele, na katero mejijo. 
(3) Postavitev urbane opreme ne sme onemogočati ali ovirati odvijanja prometa in ovirati vzdrževanja infrastrukturnega omrežja. 
(4) Ograja mora biti postavljena znotraj parcele ali na meji, če se tako sporazumeta oba soseda. Višina ograje ne sme presegati višine 1,20 m. Ograje ob cestnih uvozih, priključkih in ob drugih prometnih površinah se postavi tako, da omogočajo preglednost in ne ovirajo prometa po javni cesti.
(5) Oblikovni elementi enostavnih in nezahtevnih objektov morajo biti načrtovani skladno osnovnemu objektu.

REŠITVE IN UKREPI ZA OBRAMBO TER VARSTVO PRED NARAVNIMI IN DRUGIMI NESREČAMI, VKLJUČNO Z VARSTVOM PRED POŽAROM

10. člen
(varstvo pred naravnimi in drugimi nesrečami)

(1) Območje ZN_SD se nahaja izven vseh naravnih omejitev kot so poplavnost in visoka podtalnica, erozivnost ter plazovitost terena. 
(2) Obravnavano območje spada v VII. stopnjo potresne nevarnosti. Projektni pospešek tal znaša 0,100 g. 
(3) Za primere razlitja nevarnih snovi (olja, goriva) je potrebno pripraviti načrt za hitro ukrepanje in voditi evidenco o nevarnih snoveh, ki se uporabljajo na gradbišču. Možnost razlitja nevarnih snovi v času gradnje objekta se zmanjša na minimalno ob upoštevanju sledečega: 
- nadzor tehnične usposobljenosti vozil in gradbene mehanizacije, 
- nadzor nad uporabo in skladiščenjem goriv ter motornih in strojnih olj, 
- nadzor nad ravnanjem z odstranjenimi gradbenimi elementi z obstoječih utrjenih površin in objektov in 
- nadzor nad ravnanjem z odpadno embalažo in ostanki gradbenih in drugih materialov.
11. člen
(varstvo pred požarom)

(1) Območje OPPN se nahaja na področju, kjer je požarna ogroženost naravnega okolja srednja. 
(2) Načrtovane stavbe se uvrščajo med požarno manj zahtevne objekte. Doseganje predpisane ravni požarne varnosti mora izhajati iz študije požarne varnosti, kadar je to zahtevano s predpisi o študiji požarne varnosti. Kadar izdelava študije požarne varnosti ni zahtevana, mora doseganje predpisane ravni požarne varnosti izhajati iz dokumenta Zasnova požarne varnosti, ki na kratek in pregleden način določa potrebne ukrepe, povezane s/z: 
- ustreznimi zagotovitvami potrebnih odmikov od meje parcel in med objekti ter potrebnih protipožarnih ločitev z namenom preprečitve širjenja požara na sosednje objekte, 
- nosilnostjo konstrukcije ter širjenjem požara po stavbah, 
- evakuacijskimi potmi in sistemi za javljanje in alarmiranje, 
- zagotovitvijo virov vode in naprav za gašenje ter neoviran in varen dovoz, dostop in delovne površine za intervencijska vozila. 
Študija oziroma zasnova požarne varnosti sta sestavni del projektne dokumentacije za pridobitev gradbenega dovoljenja. Povzetek vsebine študije požarne varnosti oziroma zasnove požarne varnosti, mora biti naveden v obrazcu Izkaz požarne varnosti stavbe. Izkaz požarne varnosti stavbe je obvezna priloga dokazila o zanesljivosti objekta. Z namenom preprečitve širjenja požara na sosednje objekte morajo biti zagotovljeni potrebni odmiki od meje parcel in med objekti ali potrebne protipožarne ločitve. 
(3) Voda potrebna za gašenje požara v stavbah bo zagotovljena z javnim hidrantnim omrežjem. Upravljavec vodovodnega omrežja zagotavlja zmogljivost hidrantnega omrežja z 10 l/sekundo vode za gašenje. 
(4) Stavbe morajo biti projektirane in grajene tako, da je ob požaru na voljo zadostno število ustrezno izvedenih evakuacijskih poti in izhodov na ustreznih lokacijah, ki omogočajo hiter in varen umik. 
(5) Intervencija in dostava bosta zagotovljeni preko predvidenih notranjih prometnih in manipulativnih površin po vsem območju ZN_SD. 

KONČNE DOLOČBE 
12. člen 
Spremembe in dopolnitve zazidalnega načrta za območje "Lendavska-sever" v Murski Soboti so stalno na vpogled na upravi Mestne občine Murska Sobota. 

13. člen 
Spremembe in dopolnitve zazidalnega načrta za območje "Lendavska-sever" v Murski Soboti se po ZPNačrt štejejo za občinski podrobni prostorski načrt. 

14. člen 
Ta odlok začne veljati petnajsti dan po objavi v Uradnem listu Republike Slovenije. 

Št. 3505-0002/2016-17(710)
Murska Sobota, dne ............. 2016 


Župan
Mestne občine Murska Sobota
dr. Aleksander Jevšek

